徐祥（1993年）

徐祥（），上海人，滑稽戏演员、沪剧演员、上海闲话视频博主。

 经历 
徐祥是1993年出生个。15岁个辰光，徐祥进仔上海戏剧学院附属戏曲学校学习，渠开始辰光学个是滑稽戏。

2019年，徐祥加入仔上海沪剧院。2020年2月份，因为闹COVID19时疫咾徐祥无得班上，渠就注册仔一隻抖音账号，做沪语短视频。徐祥个视频得着仔交关关注，过仔九个月就有得100万個粉絲。2021年，徐祥从上海沪剧院辞职，一门心思做短视频哉。

2025年6月份，网络高头有传言讲徐祥颈动脉斑块破裂勒垃华山医院抢救，後首来越传越结棍，有人讲渠故脱哉。7月初，徐祥个個人社交账号發出辟谣，讲渠工作强度忒大哉咾身体出仔问题，休养勒许。

 影视作品 

 2025年《酱园弄》演纱厂主管
 2025年《菜肉馄饨》演小汪

 参考 

Category:徐姓
Category:滑稽演員
Category:沪剧演员
Category:上海人
Category:1993年出生
Category:在世个人物